open-index/open-wikipedia-markdown huggingface dataset:
San Michele al Tagliamento

thumb|right|Maják v Bibione
thumb|right|Kostol v Bibione

**San Michele al Tagliamento** je mesto na Jadranskom pobreží v Taliansku. Známe je najmä pre letný cestovný ruch v časti Bibione, kam chodí veľa ľudí každoročne na letnú dovolenku.

**Bibione** je stredne veľká časť mesta, ale má iba okolo 3000 obyvateľov. Je rozdelené na niekoľko častí; *Lido dei Pini*, *Bibione Pineda*, *Bibione Centro*. Je to turistické mesto, ktoré radi navštevujú turisti z Nemecka, Rakúska, Maďarska, Česka, Slovenska a Ruska. V posledných rokoch narastá počet turistov z iných krajín, ako napríklad Holandsko, Belgicko, Poľsko, a ich počet stále rastie. Mesto ponúka viac ako 500.000 lôžok na spanie v hoteloch, kampingoch alebo víkendových domčekoch. Turisti sem chodia najmä medzi májom a septembrom, kedy je tu veľmi teplo oproti krajinám, odkiaľ pochádzajú turisti. Obchody a pláže sú tiež len cez sezónu otvorené. 

Tradíciou mesta je, že každý utorok sú na parkovisku pred lunaparkom trhy. Môžete tu kúpiť rôzne veci; oblečenie, uteráky, syry, čerstvé ovocie a originálne talianske salámy. Nachádza sa tu aj obchod s čerstvými rybami, ktorý je otvorený okrem utorka aj v piatok.

Väčšina obchodníkov, predavačov a pracovníkov v agentúrach hovorí po nemecky, pretože väčšina turistov je nemecky hovoriacich; niektorí hovoria aj anglicky. 

## Poloha
Bibione sa nachádza medzi Jadranským morom a riekou Tagliamento. Pri Bibione sa nachádzajú aj lagúny. 

## História mesta
Prvé osídlenie sa predpokladá v 4. a 3. storočí pred Kristom, keď boli prvýkrát osídlené lagúny. Od roku 181 pred Kristom je územie osídlené Rimanmi. Od konca 18. storočia tu objavujú archeológovia pri výkopoch medené mince, sklenené nádoby a hlinený tovar z obdobia Rímskej ríše. Po páde Rímskej ríše a s rozkvetom kresťanstva patrilo Bibione k Concordskému biskupstvu. Začiatkom 20. storočia sa začalo mesto prestavávať a v roku 1950 bolo mesto prerobené. Boli vybudované pláže a kanalizácia.

## Situácia dnes
Predovšetkým Nemci a Rakúšania navštevujú miestne kúpele. Väčšinu zastavanej plochy mesta je pokrytá hotelmi, penziónmi, kampingami. Sú v kategóriách od jedno- po päťhviezdičkové. Je v nich 40&nbsp;krát viac lôžok ako je počet obyvateľov Bibione. Bibione je obľubené najmä u mladých rodín, ktoré nachádzajú pokoj na plážach a pre ich deti tu sú k dispozícií animačné programy. Tiež sa tu nachádzajú školy windsurfingu a plavecké školy. Tiež sú tu početné bary a diskotéky, kam sa môžu ísť zabaviť.

## Iné projekty

## Externé odkazy
* všetko o San Michele al Tagliamento 
* Turistická agentúra 
* Bibione
* Kúpele Bibione
* Fotky Bibione 
* info Bibione

## Galéria

Súbor:Fountain in bibione4.jpg|Fontána v centre Bibione
Súbor:Fountain in bibione1.JPG|Fontána v centre Bibione
Súbor:Fountain in bibione.JPG|Fontána v centre Bibione
Súbor:Námestie Piazza Fontana.jpg|Námestie Piazza Fontana v centre Bibione
Súbor:Kúpele v Bibione.jpg|Kúpele v Bibione
Súbor:Pohlad z mora.jpg|Pohľad z mora na pláž v Bibione


Kategória:Mestá v Benátsku
Silvia Belešová

Mgr. **Silvia Belešová**, rod. **Glendová** (* 1979) je bývalá slovenská hovorkyňa.

## Život
Narodila sa v rodine Tibora Glendu, ktorý sa neskôr stal predsedom krajskej organizácie strany SMER – sociálna demokracia (SMER-SD) a v rokoch 20062020 bol poslancom Národnej rady Slovenskej republiky (SR) za SMER-SD.

V roku 2002 úspešne ukončila štúdium nemeckého jazyka a literatúry na Filozofickej fakulte Univerzity Konštatína Filozofa v Nitre, pričom už počas štúdia začala pracovať v regionálnom rádiu. Od septembra 2002 pracovala ako hovorkyňa SMERu-SD a následne od 11. júla 2006 až do roku 2010 pôsobila ako hovorkyňa vlády Roberta Fica, resp. riaditeľka tlačového a informačného odboru Úradu vlády Slovenskej republiky. Neskôr, od 2. septembra 2013 do roku 2015 pracovala ako hovorkyňa podpredsedu vlády SR pre investície Ľubomíra Vážneho.

Od 14. augusta 2004 do 30. apríla 2019 bola konateľkou Agentúry SMER, s.r.o., vydavateľsko-propagačnej spoločnosti v plnom vlastníctve strany SMER-SD.

## Osobný život
Bola dlhoročnou partnerkou podnikateľa a politika Petra Oremusa. 28. mája 2011 sa vydala za podnikateľa Miroslava Beleša.

## Referencie

Kategória:Slovenskí hovorcovia
Fyzikalizmus (filozofia)

**Fyzikalizmus** môže byť:
*koncepcia, podľa ktorej sa všetky prírodné javy môžu a majú redukovať na fyzikálne princípy. Pojem *fyzikalizmus* vytvoril Otto Neurath.
*koncepcia logického pozitivizmu, ktorú rozpracoval Rudolf Carnap, Otto Neurath a ďalší, a podľa ktorej pravdivosť výroku v rámci určitej vedy závisí od toho, či ho možno redukovať na jazyk fyziky. Výroky, na ktorých nemožno vykonať túto operáciu, nemajú vedecký zmysel. Problém jednoty vedeckého poznania spočíva v hľadaní jediného jazyka vedy - jazyka fyziky.
 
## Externé odkazy
* 

Kategória:Filozofia myslenia
Kategória:Filozofia vedy
Za tú našu slovenčinu

Heslo **Za tú našu slovenčinu** je jedným zo základných volacích kódov slovenskej národoveckej reprezentácie.

Pôvodne vzniklo ako jedno z volebných hesiel ("Za slovenské haleny", "Za všeobecné volebné právo", "Za tú našu slovenčinu") v rámci kampane pred voľbami do Uhorského parlamentu v roku 1906. 

Slovenská národná strana, ktorá vo voľbách roku 1901 získala 3 parlamentné mandáty, strácala postupne pozície voči silnejúcej Slovenskej ľudovej strane. V snahe získať prostriedky na čoraz nákladnejšiu predvolebnú agitáciu sa obe strany snažili získať peniaze od amerických Slovákov (v r. 1899-1918 sa z dnešného územia Slovenska vysťahovalo do USA 394 713 osôb, podľa amerického sčítania ľudu z roku 1910 tam žilo 284 444 Slovákov). 

Organizovaním týchto zbierok sa zaoberal najprv Ústredný slovenský národný výbor (založený v New Yorku 17. 10. 1905, predseda Š. Furdek). 

Heslo **Za tú našu slovenčinu** bolo zvolené za ústredný motív a súčasť znaku Slovenskej ligy založenej v Clevelande 26. 5. 1907. 

Kategória:Slovenská liga
USS Tennessee

**USS Tennessee** môze byť:

* drevená fregata, pôvodne *Madawaska*, pozri USS Tennessee (1865).
* obrnený krížnik, pozri USS Tennessee (ACR-10).
* bojová loď, pozri USS Tennessee (BB-43).
* ponorka, pozri USS Tennessee (SSBN-734)

Išlo o pomenovanie plavidiel na počesť 16. štátu USA Tennessee. Okrem loďstva USA, sa tento názov vyskytol aj u dvoch lodí Konfederácie, pozri CSS Tennessee.
Tennessee (rozlišovacia stránka)

**Tennessee** môže byť:
* štát USA, pozri Tennessee.
* rieka, pozri Tennessee (rieka).
* armáda v americkej občianskej vojne Tennesseeska armáda.
* loď konfederácia v Americkej občianskej vojne premenovaná na CSS Tennessee, pozri SS Republic (1853).
* loď konfederácie v Americkej občianskej vojne, pozri CSS Tennessee.
* loď US NAVY, pozri USS Tennessee.
* mesto v Illinois, pozri Tennessee (Illinois).
* trieda lodí, pozri Tennessee (trieda lodí)
* film, pozri Tennessee (film)
* piesne, pozri Tennessee (pieseň)
* pseudonym Thomasa Laniera Williamsa III., pozri Tennessee Williams

## Pozri aj
* University of Tennessee
Poyntingov-Robertsonov efekt

**Poyntingov-Robertsonov efekt** je efekt spočívajúci v tom, že sa obežné dráhy malých častíc medziplanetárnej hmoty v dôsledku pôsobenia žiarenia Slnka stále viac približujú k Slnku.

Dynamický účinok slnečného žiarenia ovplyvňuje ostatné častice, ktoré sa riadia zákonmi nebeskej mechaniky (pre častice rádovo 3,10−5 cm tlak žiarenia vykompenzuje gravitáciu úplne). Meteoroid pohlcuje žiarenie a potom ho postupne vyžaruje aj do smeru v ktorom letí. Keďže žiarenie má určitú hmotnosť, chová sa voči meteoroidu ako odporujúce prostredie. Tým sa zníži rýchlosť meteoroidu, prevládne gravitačná sila a meteoroid klesne na dráhu bližšie k Slnku. Pretože odporujúce prostredie pôsobí neustále, nie je dráha meteoru uzavretá. Meteoroid krúži po špirálovitej dráhe k Slnku, až sa v jeho blízkosti vyparí. Mení sa rovina dráhy, ale sklon a uhol dráhy meteoroidu sa nemení. Mení sa veľká polos a výstrednosť dráhy. Tento efekt má veľký vplyv na separáciu meteoroidov podľa hmotnosti.

Kategória:Slnečná sústava
Kategória:Nebeská mechanika
Ľuboš Novotný

**Ľuboš Novotný** (* 11. marec 1947, Trnava) je slovenský spevák. Známy z účinkovania s Evou Kostolányiovou.

## Životopis
Ako 7-ročný začal chodiť na hudobnú školu v Trnave k pánom Klánovi a Bittovi na husle. 
Absolvoval PdFUK v Trnave. V roku 1971 naspieval prvú slovenskú soulovú pieseň „V storočnej aleji“, ktorú hudobne zložil jazzový hudobník Ladislav Gerhardt a text k nej napísal známy textár Ľuboš Zeman. V Revue Bratislava  v roku 1971 – 1972 účinkovali s Františkom Krištofom Veselým, Jozefom Kuchárom a daľšími. V roku 1972 na Bratislavskej lýre získal v duete s Evou Kostolányiovou II. ocenenie v Cene diváka za pieseň „Zmysel nemých slov“. Hrával s bratislavským a pražským tanečným rozhlasovým orchestrom, Malokarpatskou kapelou a Zlatou krídlovkou. Spieval aj spolu so speváčkou Marikou Škultétyovou. Vo fonotéke Slovenského rozhlasu by sa podľa autora článku z novín Novinky z radnice (Trnava) Martina Jurča malo nájsť 27 skladieb, ktoré naspieval.

## Ocenenia
* **1972** – 2. miesto ceny diváka za dueto "Zmysel nemých slov" s Evou Kostolányiovou (Bratislavská lýra)

## Externé odkazy
*Novinky z radnice zdroj článku  Novinky z radnice mesta Trnava - autor článku: Martin JURČO (formát PDF)

Kategória:Slovenskí popoví speváci
Kategória:Barytonisti
Kategória:Osobnosti z Trnavy
KnowARC

**KnowARC** (*Grid-enabled Know-how Sharing Technology Based on ARC Services and Open Standards*) (KnowARC) je projekt zameraný na výskum a vývoj, financovaný v období 2006-2009 6-tym rámcovým programom Európskej Komisie prostredníctvom Direktorátu F: Emerging Technologies and Infrastructures, Directorate-General for Information Society and Media, v časti Information Society Technologies Priority. Desať partnerov zo 7-mich európskych krajín združuje tento projekt a koncentruje sa v ňom na vývoj v oblasti Gridových technológií. 

KnowARC má za cieľ vylepšiť a rozšíriť jedinečnú technológiu obsiahnutú v ARC Grid middlewari. Projekt sa snaží aj o výrazný nárast povedomia a o rozšírenie používateľskej základne tohto middlewaru novej generácie. Výsledkom projektu bude výrazne rozšírený ARC, ktorý sa stane Gridovým softvérom sledujúcim štandardy, kompatibilným s inými middlewarmi, ponúkajúcim základ pre zdieľanie know-how v súkromnej a verejnej sfére. KnowARC transformuje ARC do koherentného, funkčného Gridového softwéru novej generácie, ktorý bude spĺňať požiadavky priemyslu na kvalitu, bude pripravený na inštaláciu na množstve platforiem a bude súčasťou rôznych distribúcií operačných systémov.

## Externé odkazy
* KnowARC
* NorduGrid official website for the Advanced Resource Connector middleware
* Information Society Technologies

Kategória:Distribuované projekty
Legitimita (Husserl)

**Legitimita** je podľa Husserla bezprostredné "videnie". Teda nielen iba zmyslovo zakúšajúce videnie, ale videnie vôbec ako originárne, dávajúce vedomie akéhokoľvek druhu. Je posledným zdrojom legitimity všetkých racionálnych tvrdení. Tieto tvrdenia majú legitimujúcu funkciu len preto a len potiaľ, pokiaľ sú originárne dávajúce.

## Externé odkazy

Kategória:Fenomenológia
Jak divý

**Jak divý** (iné názvy: **jak horský**, **tur jak**, **jak**; lat. *Bos mutus*, *Bos grunniens mutus*, *Bos grunniens*, zriedkavo: *Poephagus mutus*, *Poephagus grunniens mutus*, *Poephagus grunniens*) je druh z čeľade turovité, rodu Bos, podrodu Poephagus (ktorý niektorí autori klasifikujú ako samostatný rod *Poephagus*). Zdomácnený druh jaka divého je **jak domáci** alebo **jak** (lat. *Bos grunniens*, *Poephagus grunniens*).

V tibetčine slovo *jak* označuje len samca tohto druhu, samica sa označuje pojmom *dri* alebo *nak*. Vo väčšine jazykov, ktoré toto slovo prebrali, označuje slovo jak obidve pohlavia.

## Opis
Ide o mohutného živočícha, samec dorastá v kohútiku až do výšky 2 metre a hmotnosti až , kým samica zvyčajne dosiahne iba tretinu veľkosti a zdomácnené jaky iba výšku okolo 1 metra.

Jaky sa vyznačujú mimoriadne dlhým trupom, ich hrudník tvorí štrnásť párov rebier (namiesto zvyčajných 13). Hlavu majú obidve pohlavia ozdobenú mohutnými rohmi, ktoré dorastajú až do dĺžky jedného metra a pri koreni až do polomeru . Srsť, ktorá ich chráni pred zimou, má hnedočiernu až čiernu, hustú, vlnitú a v spodnej časti a končatinách splýva do výraznej hrivy. Zdomácnené kusy môžu mať srsť aj bielu.

## Výskyt
Jak žije v oblasti Himalájí na juhu Strednej Ázie, na tibetskej náhornej plošine až po územie Mongolska. Zo zmyslov má veľmi dobre vyvinutý čuch, zrak je naopak jeho slabá stránka. Je to veľmi plaché zviera, ktoré žije v čriedach.

## Rozmnožovanie
Obdobie párenia zdomácnených jakov je v septembri, samice majú najskôr mláďatá vo veku 3 – 4 rokov, obyčajne každé dva alebo tri roky (v závislosti od prísunu potravy) v období od apríla do júna po deviatich mesiacoch. Predpokladá sa, že jaky divé sa v otázkach reprodukcie správajú obdobne, no chýbajú presné údaje. Mláďatá dospievajú vo veku jedného roka a dožívajú sa veku aj viac ako 20 rokov.

## Referencie

## Iné projekty

## Externé odkazy
* Bos grunniens and Bos mutus 
* Yak Research Center 
* Yak Information Center

Kategória:Turovité
Kategória:Zraniteľné druhy
Zoznam postáv zo Simpsonovcov

Toto je **zoznam postáv zo seriálu** *[[Simpsonovci]]*:

## A

## B

## C

## Č

## D

## E

## G

## H

## I

## J

## K

## L

## M

## N

## O

## P

## R

## S

## Š

## T

## Ü

## W


Simpsonovci
Google Image Search

**Google Image Search** je vyhľadávacia služba, pomocou ktorej Google umožňuje užívateľom vyhľadávať na internete obrázky. Bola zverejnená v roku 2001 a existuje vo všetkých jazykových verziách, v ktorých je samotný vyhľadávač. Kľúčové slová pri hľadaní obrázkov sú založené na názve súboru, slovami, ktoré na daný obrázok odkazujú a textom, ktorý je na danej stránke pri obrázku. Pri vyhľadávaní sú zobrazené miniatúry obrázkov. Keď na niektorú kliknete, obrázok je zobrazený hore a nižšie je obsah stránky na ktorej sa obrázok nachádza. Je to jednoduchšie pretože takto môžete ľahšie zistiť z akej stránky daný obrázok pochádza.

Kategória:Google
Frankfurt (Main) Hauptbahnhof

thumb|Frankfurt Hauptbahnhof
right|thumb|Frankfurt Hauptbahnhof
**Frankfurt Hauptbahnhof** je hlavná železničná stanica v Frankfurte nad Mohanom. Je jedným z hlavných železničných uzlov Nemecka a denne cez ňu prechádza približne 350&nbsp;000 ľudí. Je to tiež koncová stanica liniek frankfurtského metra U4 a U5. Budovu stanice navrhli architekti Hermann Eggert a Johann Wilhelm Schwedler. Stanica bola otvorená v roku 1888.
Vďaka vysokej frekvencii vlakov od regionálnych až po vysokorýchlostné ICE má veľmi dobré spojenie so všetkými časťami Nemecka i so susednými krajinami.

## Iné projekty

Kategória:Doprava vo Frankfurte nad Mohanom
Kategória:Novorenesančné stavby v Nemecku
Kategória:Železničné stanice v Nemecku
Kategória:Stavby vo Frankfurte nad Mohanom
Bart Simpson

**Bartholomew „Bart“ Jojo Simpson** je fiktívna postava zo seriálu Simpsonovci. V pôvodnom znení ho dabuje Nancy Cartwrightová, v českej verzii je to Martin Dejdar. Je desaťročným žiakom Springfieldskej základnej školy a najstarším a jediným synom Homera a Marge. Jeho idolom je klaun Krusty, najlepším priateľom je spolužiak Milhouse Van Houten. Nerád sa učí. Má mladšie sestry, 8-ročnú Lisu a 1-ročnú Maggie.

## Externé odkazy
* Bart na stránke *Simpsonovci.com*

Kategória:Postavy v Simpsonovcoch
Matematizácia

**Matematizácia** môže byť:
*zavedenie matematických metód (do vied či odborov), pozri matematická metóda
*matematizácia javov
Tolerancia

**Tolerancia** môže byť:
* v psychológii, sociológii, politike a filozofii: 
**pozri tolerancia (znášanlivosť)
**v užšom zmysle: znášanlivosť v oblasti viery a svetonázoru, najmä náboženská tolerancia
* vo farmakológii a pod.: schopnosť organizmu znášať danú látku, návyk na liečivo, pozri návyk (farmakológia)
* v imunológii: stav špecifickej nereaktivity organizmu na daný antigén, ktorý za iných podmienok v tom istom organizme spôsobí imunitnú reakciu, pozri tolerancia (imunológia)
* v technike: rozsah prípustnej nepresnosti hodnôt sledovanej veličiny, pozri tolerancia (technika)
* v mincovníctve: remedium
* v ekonómii: (uznaná) odchýlka od dohodnutého množstva, kvality, tvaru, rozmerov a podobne tovarov v obchode
* v ekológii: 
** schopnosť organizmu znášať odchýlky faktorov prostredia od optima, pozri tolerancia (ekológia)
** najvyššie povolené množstvo reziduí pesticídov vyskytujúce sa v plodinách a poživatinách, pozri tolerancia (pesticídy)

## Pozri aj
*frustračná tolerancia
Judith Resniková

**Judith Arlene Resniková** ( * 5. apríl 1949, Akron, Ohio, USA – † 28. január 1986, nad Floridou) bola americká astronautka, ktorá tragicky zahynula 28. januára 1986 v raketopláne Challenger nad Floridou. 

## Život
### Mladosť a výcvik
Vyštudovala univerzitu Carnegie – Meilon v Pittsburghu v roku 1970 a stala sa inžinierkou elektrotechniky. Nastúpila v spoločnosti RCA v Moorestowne v New Jersey, kde pracovala na vývoji integrovaných obvodov. Po ďalších siedmich rokoch na univerzite v Marylande obhájila doktorát. Nastúpila ako vývojová pracovníčka do firmy Xerox Corporation v El Sequendo v Kalifornii. Do tímu astronautov NASA bola prijatá v januári 1978 ako astronaut špecialista do ôsmej skupiny, vtedy ešte slobodná. Rada hrala na klavír. Bavila ju matematika. Vydala sa a skoro na to aj rozviedla. Bola židovského vyznania.

### Lety do vesmíru
Judith Resniková, štvrtá žena vo vesmíre, 147. človek zo Zeme, na obežnú dráhu po prvýkrát vzlietla v raketopláne Discovery v roku 1984. Bola to šesťdenná misia STS-41-D. Štart prebehol zo zvyčajného kozmodrómu na myse Canaveral. Posádku Discovery tvorili Henry Hartsfield (veliteľ), Michael Coats (druhý pilot), letoví špecialisti dr. Judith Resniková, dr. Steven Hawley a Richard Mullane a konečne „prvý cestujúci“ v raketopláne, Charles Walker, inžinier od firmy McDonnell Douglas. Vypustili družice SBS 4, Leasat 2 a Telstar 3. Návrat bol na základňu Edwards Air Force Base.

Po druhýkrát dostala príležitosť v tragickom lete raketoplánu Challenger. Misia označená STS-51-L skončila 73 sekúnd po štarte z Floridy výbuchom. Celá posádka v zložení Francis Scobee, Michael Smith, Judith Resniková, Ellison Onizuka, Ronald McNair, Gregory Jarvis a Christa McAuliffeová zahynula. 

* STS-41-D Discovery (30. august 1984 – 5. september 1984)
* STS-51-L Challenger (28. január 1986)

Počas svojich 2 letov strávila vo vesmíre 6 dní.

## Externé odkazy
*  Judith Resniková v encyklopédii SPACE-40
*  Resniková, J.A. v Malej encyklopédii kozmonautiky

Kategória:Kozmonauti USA
Kategória:Kozmonautky
Kategória:Obete kozmických katastrof
Kategória:Osobnosti z Akronu (Ohio)
Louis Daguerre

**Louis-Jacques-Mandé Daguerre** (* 18. november 1787, Cormeilles-en-Parisis - † 10. júl 1851, Bry-sur-Marne) bol francúzsky maliar, vedec, priekopník fotografovania, ktorý v tridsiatych rokoch 19. storočia vyvinul prvú praktickú metódu fotografovania - daguerrotypiu.

Narodil sa v meste Cormeilles-en-Parisis v severnom Francúzsku, kde sa stretol s Josephom Nicéphorom Nièpce, ďalším priekopníkom fotografovania. Po Nièpceho smrti roku 1833 pokračoval v úsilí vytvoriť praktický spôsob fotografovania, čo sa mu podarilo v roku 1837, keď vyvinul spôsob fotografovania, dnes pomenovaný ako daguerrotypia. Daguerrovou metódou sa obraz zaznamenával na dosku potiahnutú jodidom strieborným, expozícia trvala asi 15 až 20 minút. K ďalšiemu zdokonaleniu fotografovania prispel v roku 1839 anglický vedec William Henry Fox Talbot.

## Iné projekty

Kategória:Francúzski fotografi
Kategória:Priekopníci fotografie
Kategória:Držitelia Radu Pour le Mérite
Kategória:Osobnosti na francúzskych poštových známkach
Aramiľ

**Aramiľ** (rus.Арамиль) je mesto vo Sverdlovskej oblasti v Rusku. Nachádza sa na rieke Iseť (prítok rieky Ob) 25 km juhovýchodne od Jekaterinburgu. Počet obyvateľov je 15 076 (2002). V roku 1989 13 584.

Bolo založené v roku 1675 ako sloboda neďaleko prameňa rieky Aramilky. Mesto získalo postavenie mesta v roku 1966.

Kategória:Mestá a osady vo Sverdlovskej oblasti
Shanghai Masters

**Shangai Masters**, tiež známy ako *World Snooker Roewe Shangai Masters* (podľa hlavného sponzora), je profesionálny snookerový turnaj. Je to jeden z bodovaných turnajov.

## História a dotácia turnaju

Turnaj bol uvedený v sezóne 2007/2008 a je to druhý bodovaný turnaj odohrávajúci sa v Číne ako výsledok rastúcej popularity snookeru v krajine. Ako na China Open dostávajú divokú kartu ôsmi sľubní čínski snookeristi. Turnaj sa hrá v Shangai Grand Stage v Šanghaji v auguste a je to prvý bodovaný turnaj sezóny. Dotácia turnaja pre rok 2007 bola celkovo £250,000 ($496,411) pričom víťaz obdržal £48,000 ($95,311).

## Víťazi

Kategória:Snooker
Marge Simpsonová

**Marjorie Jacqueline „Marge“ Simpsonová**, rod. **Bouvierová** (* 24. máj 1972), je fiktívnou postavou amerického animovaného seriálu Simpsonovci.

## Opis postavy
Je milujúcou a trpezlivou manželkou Homera Simpsona a starostlivou matkou Barta Simpsona, Lízy Simpsonovej a Maggie Simpsonovej. Jej najvýraznejší rys je jej polmetrový modrý drdol na hlave; v mladosti mala však vlasy dlhé a rozpustené. Aj jej matka má podobné. A je veľmi pyšná, že nikdy nestretla nikoho s vyššími vlasmi. V českom vysielaní ju dabuje Jiří Lábus.

Marge strávi väčšinu svojho času robením domácich prác, opatrovaním Maggie, napomínaním Barta alebo chránením ho pred zlosťou Homera. Marge stelesňuje klasickú americkú pani domu z päťdesiatych rokov.

Matt Groening jej dal meno po svojej matke Margaret „Marge“ Groeningovej.

## Zaujímavosti
* Bola policajtkou
* Hrala v muzikáli
* Bola učiteľkou
* Bola predsedníčkou poroty filmového festivalu

## Biografia
* Marge sa narodila 24. mája 1962 
* V septembri roku 1968 nastúpila na základnú školu a v roku 1977 nastúpila na strednú školu, ktorú skončila v roku 1981 
* Na ZŠ aj SŠ sa veľmi dobre učila, až kým nespoznala Homera
* Po strednej škole prežívali s Homerom ťažké chvíle
* Po troch rokoch, keď mala 23, sa rozhodla ísť na vysokú školu na magisterské štúdium
* Na vysokej škole sa zamilovala do jedného profesora a bola s ním až pokiaľ jej nepovedal, že neuznáva svadby
* Potom V 27 rokoch sa znova dali dokopy s Homerom a po 9 mesiacoch (1. apríla 1990) sa im narodil Bart
* Po necelých dvoch rokoch (28. februára 1992) sa narodila Lisa
* A nakoniec (27. augusta 1999) sa narodila Maggie

## Externé odkazy
* Marge Simpson na stránke TheSimpsons.com

Kategória:Postavy v Simpsonovcoch
Arťomovskij

**Arťomovskij** (rus.Артёмовский) je mesto vo Sverdlovskej oblasti v Rusku. Nachádza sa na rieke Bobrovka (prítok Irbit), 120 km severovýchodne od Jekaterinburgu. Počet obyvateľov je 34 980 (2002). V roku 1989 41 247.

Založený v roku 1665 ako osada Jegoršino (rus. Егоршино). V roku 1871 boli objavené zásoby uhlia. Počas éry Sovietskeho zväzu bolo vzniklo mestečko Imeni Arťoma (rus. имени Артёма) neďaleko uhoľných baní. V roku 1938 boli obé mestá spojené do jedného pod názvom Arťomovskij.

Kategória:Mestá a osady vo Sverdlovskej oblasti
Dolphin (softvér)

**Dolphin** je slobodný a open source správca súborov, ktorý je súčasťou balíka KDE Applications, ktorý obsahuje aplikácie používané primárne s plochou KDE Plasma 5. Vo štvrtej iterácii, nazývanej KDE Software Compilation 4, sa Dolphin stal predvoleným správcom súborov desktopových prostredí založených na KDE. Je ho možné voliteľne nainštalovať na K Desktop Environment 3. Konqueror bol nahradený ako predvolený správca súborov pre KDE SC 4, ale stále je predvoleným webovým prehliadačom a môže byť použitý ako alternatívny správca súborov pre skúsených používateľov.

V predchádzajúcich verziách K Desktop Environment Konqueror slúžil ako predvolený správca súborov a webový prehliadač. Po mnoho rokoch však používatelia kritizovali Konqueror ako príliš zložitý na jednoduchú navigáciu v súboroch. Ako odpoveď boli tieto dve funkcie rozdelené do dvoch samostatných aplikácií. Pod KDE SC 4, Dolphin bol zjednodušený pre prehliadanie súborov, zatiaľ čo zdieľal čo najviac kódu s Konqueror-om. Konqueror je naďalej vyvíjaný predovšetkým ako webový prehliadač.

V roku 2014 sa začalo pracovať na portovaní Dolphin do KDE Frameworks 5. To je teraz kompletné a verzia 5 bola založená ako súčasť KDE aplikácií 15.08 v auguste 2015.

## Dolphin a KDE3
Po tom ako sa začal vývoj pre KDE4, verzia pre KDE3 bola zrušená. Napriek tomu je program stále neoficiálne dostupný pod menom „D3lphin“. D3lphin obsahuje mnoho opráv chýb a nový bočný panel. Udržuje ho Marcel Juhnke.

## Vlastnosti
* Breadcrumb navigačná lišta – je možné kliknúť na každú časť URL adresy
* 3 režimy zobrazenia (Ikony, Kompaktný a podrobnosti), zapamätané pre každý priečinok
* Náhľady súborov
* Rozdelené zobrazenie (pre kopírovanie a presúvanie súborov)
* Funkcie Vrátiť/Znovu
* Navigácia s kartami
* Premenovanie rôzneho množstva súborov v jednom kroku
* Integrácia s Baloo (vrátane vyhľadávania, značiek, hodnotenia a komentárov súborov)
* Panel Miesta, ktorý spolupracuje s Panelom Plasma
* Triedenie a zoskupovanie súborov podľa mena, veľkosti, typu a iných

## Referencie

## Externé odkazy
* Oficiálna stránka 
* Dolphin manuál
* Dolphin používateľská wiki

## Zdroj

*



Kategória:Súborové manažéry
Kategória:Slobodný softvér
Kategória:KDE
Lisa Simpsonová

**Lisa Simpsonová** je jedna z hlavných postáv animovaného seriálu Simpsonovci. Jej celé meno je Líza Maria Simpsonová. V seriáli jej hlas nahovorila Helena Štáchová (anglicky v pôvodnom znení Yeardley Smith).

## Popis postavy
Je sestrou Barta Simpsona a Maggie Simpsonovej a dcérou Homera a Marge. Žije spoločne s rodinou v Springfielde.
Líza je veľmi inteligentné dievča, jej IQ je 159. Jej najväčším koníčkom je hra na saxofón, má rada predovšetkým jazz a blues. Je Feministka.Jej obľúbené LP je *[[Birth of the Cool]]* od Milesa Davisa. Líza je budhistka, rada sa zaoberá historickými, filozofickými alebo vedeckými problémami. Rada sa učí a snaží sa recyklovať odpad. Pod stromčekom by však najradšej videla poníka. Má mačku Sněhulku. Je vegetariánkou.
Matt Groening jej dal meno po svojej sestre Lise Groeningovej.

## Zaujímavosti
* Živila sa strážením detí
* Mala mačku Princeznú
* Homer pre ňu zostrojil funkčný jadrový reaktor
* Jeden čas vychádzali jej noviny *Lízine listy*
* Jej prvé slovo bolo Bart

## Referencie

Kategória:Postavy v Simpsonovcoch
Kategória:Fiktívni vegetariáni
Helena Štáchová

Mgr. **Helena Štáchová** (* 18. november 1944, Praha − † 22. marec 2017) bola česká herečka, bábkoherečka, scenáristka, speváčka, dabérka a od roku 1996 riaditeľka bábkového Divadla Spejbla a Hurvínka. Pre televíziu dabovala Lisu Simpsonovú v animovanom seriáli *[[Simpsonovci]]*.

V roku 1970 účinkovala v hudobno zábavnom televíznom programe *Dobrý večer s Waldemarem*.

## Referencie

## Iné projekty

## Externé odkazy
* 

Kategória:České bábkoherečky
Kategória:České dabingové herečky
Kategória:České speváčky
Kategória:Českí dramatici
Kategória:Českí rozhlasoví scenáristi
Kategória:České divadelné režisérky
Kategória:Riaditelia divadiel v Česku
Kategória:Divadlo Spejbla a Hurvínka
Kategória:Absolventi Akadémie múzických umení v Prahe
Kategória:Osobnosti z Prahy
Maggie Simpsonová

**Maggie (Margaret) Simpsonová** je najmladší člen seriálovej rodiny Simpsonových.

## Opis postavy
Je oblečená do modrých dupačiek. Väčšinu času a rada cmúľa cumlík. Jej prvé slovo bolo Daddy (Daddah) – otec. Naproti tomu jej prvé slovo vo filme Simpsonovci vo filme bolo *sequel* (pokračovanie). Vie manipulovať so strelnými zbraňami. Zachránila Homerovi život. Matt Groening jej dal meno po svojej sestre Maggie Groeningovej.

## Zaujímavosti
* Postrelila pána Burnsa, keď sa jej pokúšal vziať lízanku.
* Jej úhlavným nepriateľom je Gerald – dieťa s veľkým obočím.
* Spôsobila vzburu v jasliach.
* Nejaký čas bola u Flandersovcov.
* Vie zostaviť vzorec E=mc2 z detských kociek.

## Referencie

Kategória:Postavy v Simpsonovcoch
Alžbeta Kristína Brunšvicko-wolfenbüttelská

**Alžbeta Kristína Brunšvicko-wolfenbüttelská** (* 28. august 1691, Braunschweig, Nemecko – † 21. december 1750, Viedeň, Rakúsko) bola brunšvicko-wolfenbüttelská princezná, česká a uhorská kráľovná z rodu Welfovcov, dcéra vojvodu Ľudovíta Rudolfa (* 1671 – † 1735) a Kristíny Lujzy Öttingenskej (* 1671 – † 1747), vnučky významného brunšvicko-wolfenbüttelského vojvodu Antona Ulricha.

## Manželstvo
V lete roku 1708 sa vydala za habsburského arcivojvodu Karola, ktorý v tom čase pod menom Karol III. bojoval vo vojne o španielske dedičstvo. Sobáš mal posilniť protifrancúzsku koalíciu. Zásnuby sa uskutočnili v apríli 1708 vo Viedni, svadba však prebehla 1. augusta 1708 v Barcelone, kam Alžbeta za svojim nastávajúcim pricestovala. 

Mladý pár žil potom v Španielsku až do roku 1711, kedy zomrel Karolov starší brat, cisár Jozef I. Alžbetin manžel ako bratov nástupca sa potom pod menom Karol VI. ujal vlády nad habsburskou monarchiou a získal i trón rímskeho cisára. Opustil Španielsko a Alžbetu Kristínu nechal v krajine ako svoju miestodržiteľku. Až v roku 1713, keď bolo jasné, že Karol svoj boj o španielske kráľovstvo v dôsledku zmenených mocensko-politických podmienok v Európe prehral, i ona opustila španielske územie a zvyšok života prežila v Rakúsku.

## Korunovácie
18. októbra 1714 bola v bratislavskom Dóme sv. Martina korunovaná za uhorskú kráľovnú. V septembri 1723, deväť rokov po uhorskej korunovácii, bola spolu s manželom v Prahe korunovaná svätováclavskou korunou českých kráľov.

## Rodinné pomery
Cisárovná prežila so svojím mužom dlhé a spokojné manželstvo, ktoré však bolo poznamenané nenaplnenou túžbou po dedičovi trónu. Alžbeta Kristína dlho nemohla mať deti, až osem rokov po svadbe, v roku 1716, sa jej narodil syn Leopold Ján, ktorý však žil iba niekoľko mesiacov (* 13. apríl 1716 – † 4. november 1716). Po ňom už nasledovali iba tri dcéry:
* Mária Terézia (* 13. máj 1717 – † 29. november 1780) ∞ lotrinský vojvoda František Štefan I.
* Mária Anna (* 14. september 1718 – † 16. december 1744) ∞ vojvoda Karol Alexander Lotrinský (17121780)
* Mária Amália (* 1724 – † 1730)

Po manželovej smrti v roku 1740 žila ovdovená cisárovná vo Viedni u svojej najstaršej dcéry Márie Terézie, ktorá sa na základe pragmatickej sankcie Karola VI. stala dedičkou habsburskej monarchie. Po smrti bola pochovaná v kapucínskej hrobke vo Viedni.

## Vladárske tituly

|-

|-

## Iné projekty

## Zdroj
* 

Kategória:Habsburgovci
Kategória:Welfovci
Kategória:Cisárske manželky
Kategória:Kráľovské manželky Česka
Kategória:Kráľovské manželky Uhorska
Kategória:Kráľovské manželky Neapolska
Kategória:Kráľovské manželky Sicílie
Kategória:Osobnosti z Braunschweigu
Kategória:Pochovaní v kapucínskej krypte vo Viedni
Kategória:Arcivojvodkyne
Livius Andronicus

**Lucius Livius Andronicus** (280 pred Kr.? – 200 pred Kr.?) bol grécko-rímsky dramatik a epický básnik, tvorca prvej rímskej drámy, ktorý preložil do latinčiny mnohé grécke literárne diela. Je považovaný za prvého rímskeho dramatika a epického básnika, ktorého vystúpením sa začínajú samostatné dejiny rímskej literárnej tvorby.

## Život
Andronicus (gr. Ανδρονικος) sa narodil pravdepodobne v gréckej kolónii Tarente (dnes Taranto v Taliansku). Do Ríma sa dostal ako vojnový zajatec v družine Livia Salinatora po skončení vojny medzi Rímom a Tarentom (272 pred Kr.). Po svojom prepustení prijal meno tejto rodiny (Livius) a stal sa prvým *[[grammatikos|grammatikom]]* v Ríme. Na žiadosť Rimanov napísal okolo r. 240 pred Kr. dve drámy, tragédiu a komédiu, určené na predvádzanie počas Rímskych hier. Išlo o prvú zaznamenanú divadelnú inscenáciu na pôde Ríma v rímskych dejinách. Roku 207 pred Kr. zložil partheneion k pocte bohyne Juno určený k verejnému prednesu počas náboženských slávností. V súvislosti s uvedeným zmieneného náboženského spevu sa dostala spolku hercov a básnikov, ktorý Andronicus v Ríme založil, verejná pocta – bol im pridelený Minervin chrám na Aventíne, kde mohli pôsobiť. Ide zároveň o posledný dochovaný záznam o Andronicovi.

## Dielo
Do dnešných čias sa z Andronicovho diela zachovalo asi 60 zlomkov prevažne v citácii neskorších literátov a grammatikov. Okrem dvoch hier, ktorých mená sa nedochovali, počas svojej literárnej kariéry napísal a preložil radu iných gréckych dramatických diel. Z nich poznáme názvy ôsmich tragédii – *Achilles*, *Aegisthus*, *Aiax mastigophorus* (Aiax nesúci bič), *Equos Troianus* (Trójsky kôň), *Hermiona*, *Andromeda*, *Danae* a *Tereus* – a jedinej komédie – *Gladiolus* (Mečík). Z kultovnej piesne zloženej roku 207 sa nám nedochoval žiaden zlomok.

Najvýznamnejším Andronicovym dielom je bezpochyby jeho *Odusia*, latinský preklad homérovej Odyssey v pôvodne latinskom saturnskom verši.

## Odkazy
* Fragmenty Andronicovho diela ''Odusia''(anglicky)

## Literatúra
* 
* 

Kategória:Básnici starovekého Ríma
Vladislav Jindřich

**Vladislav Jindřich (Henrich)** (* okolo 1160† 12. august 1222, Znojmo) bol český knieža (v r. 1197) a moravský markgróf z rodu Přemyslovcov, druhorodený syn Vladislava II. a Judity Durínskej. 

## Životopis
Mladosť prežil v období vleklých sporov medzi jednotlivými členmi rodu Přemyslovcov. V roku 1192 dostal od cisára Henricha VI. titul moravského markgrófa a Moravu, ktorú však už o dva roky musel opustiť. Žil potom na dvore svojho bratanca kniežaťa-biskupa Jindřicha Břetislava. 

Dňa 23. júna1197 po jeho smrti zvolili veľmoži Vladislava Jindřicha českým kniežaťom. Proti tejto voľbe sa postavil jeho starší brat Přemysl Otakar I. Knieža poznal objektívnu situáciu českého štátu, ktorý po rokoch bojov o moc potreboval vnútornú stabilizáciu, no súčasne si bol vedomý túžby po moci svojho brata. Preto v záujme zachovania pokoja sa v bratov prospech dobrovoľne vzdal moci i titulu a z toho vyplývajúcich dynastických nárokov. Opäť sa stal moravským markgrófom a jeho potomkovia mali dedične vládnuť na Morave. 

Vo svojej novej funkcii plne podporoval svojho brata, neskoršieho českého kráľa. Dôkazom toho je i dokument z roku 1216, riešiaci systém nástupníctva na českom tróne, presadzujúci princíp primogenitúry (prvorodenosti), ktorým sa definitívne odstránili zmätky vyplývajúce z voľby a tzv. starešníckeho rodového princípu. Svojho brata podporoval i na zasadaniach ríšskeho snemu.

Vladislav Henrich nevynikal veľkými diplomatickými či vojenskými činmi. Počas jeho vlády však na Morave zavládol vnútorný pokoj.

V roku 1205 založil cisterciánsky kláštor na Velehrade, ktorý sa zároveň mal stať pohrebným miestom moravských markgrófov. Bol ženatý s Heilwidou, pravdepobne z rodu rakúskych pánov z Trnavy. Po jeho bezdetnom manželstve a smrti sa na uvoľnený moravský markgrófsky stolec posadil jeho synovec Vladislav. Pochovaný je vo velehradskom kláštore.

## Referencie


## Iné projekty

## Externé odkazy
* Vladislav Jindřich na e-stredovek
* Bouřlivá léta 1191 - 3: Mezi markrabětem a biskupem

## Panovnícke pomery

Kategória:Narodenia v 12. storočí
Kategória:Úmrtia v 1222
Kategória:Přemyslovci
Kategória:Vládcovia Česka
Kategória:Zakladatelia kláštorov
Karosa C 954

**Karosa C 954** je model linkového prímestského autobusu, ktorý vyrábala spoločnosť Karosa Vysoké Mýto v rokoch 2001 až 2006 (od roku 2003 iba vo variante C 954 E). Ide o nástupcu typu C 934.

## Konštrukcia
[left|thumb|Pohľad na zadné čelo autobusu Karosa C 954 na [Praha|pražskom sídlisku Řepy]]
C 954 je základným modelom autobusov radu 950. Je to dvojnápravový autobus s mechanickou prevodovkou a s motorom umiestneným za zadnou nápravou. Karoséria bola, na rozdiel od C 934, zostavená do skeletu, až potom prešla kataforickým kúpeľom a bola nalakovaná a oplechovaná zinkovým plechom. Nápravy vyrobili firmy RI (predná tuhá) a Meritor (zadná hnacia). Predné čelo vozu je podobné typu C 934, bolo ale mierne upravené. Naopak, zadné čelo sa podstatne líši – nie je vypuklé, ale ploché, akoby useknuté. Vďaka tomu mohol byť predĺžený vnútorný priestor vozidla. Všetky sedačky pre cestujúcich sú rozmiestnené systémom 2+2 na vyvýšených miestach, čo umožnilo zväčšiť objem batožinového priestoru, nachádzajúceho sa pod podlahou medzi nápravami, na .

Na pravej bočnici sú umiestnené dvoje dvojkrídlové výsuvné dvere približne rovnakej šírky. Prvé sú pred prednou nápravou, druhé, pri ktorých sa nachádza priestor na prepravu kočíkov, sú umiestnené pred zadnou nápravou. Oproti vozidlám radu 930 má C 954 väčší rázvor a je teda i celkovo dlhší.

Na jeseň roku 2003 boli tieto vozidlá mierne modifikované a začali sa vyrábať pod označením C 954 E. Najvýraznejšou zmenou bolo nahradenie okien uchytených v gume lepenými sklami, pri ktorých nedochádza v takej miere k zatekaniu. Okrem toho bolo vykonaných ešte niekoľko ďalších zmien.

## Výroba a prevádzka

Vozidlá C 954 sa začali vyrábať ako jedny z prvých autobusov nového radu 950 v roku 2001, od roku 2003 sa vyrábali iba inovované autobusy C 954 E. Ich sériová výroba prebiehala až do konca výroby radu 900, spôsobeného prechodom na emisnú normu Euro 4, v roku 2006.

Typ C 954 je určený predovšetkým pre medzimestskú prevádzku, v dnešnej dobe ho vlastní väčšina prevádzkovateľov regionálnej dopravy.

## Referencie


## Iné projekty

## Externé odkazy
* Článok s fotkami pražských autobusoch Karosa C 954 
* Fotogaléria vozov C 954

## Zdroj

* 

* 

* 

Kategória:Autobusy Karosa
China Open (snooker)

**China Open** (známy aj ako *Star Dragon Woods Villa Cup China Open* podľa hlavného sponzora) je profesionálny snookerový turnaj. Je to jeden z bodovaných turnajov.

Turnaj bol obnovený v sezóne 2004/2005 kvôli vzrastajúcej popularite snookeru v Číne. Na turnaji dostanú príležitosť vďaka divokej karte šestnásti nádejní čínski snookeristi aby ukázali svoj potencál. Bol to prvý bodovaný turnaj v Ázii.

Turnaj sa hrá v *Beijing University Students Gymnasium*, Haidian District,Peking v marci. Je to posledný bodovaný turnaj pred Majstrovstvami sveta.

China Open bol tiež bodovaný turnaj medzi rokmi 1998 a 2002 po tom čo bol uskutočnený pozvánkový turnaj v roku 1997. Bol tiež tri roky známy aj ako *China International* predtým ako bol premenovaný na China Open.

## Víťazi

Kategória:Snooker
Jozef Jankovič

**Jozef Jankovič** (* 8. november 1937, Bratislava† 6. jún 2017, Bratislava) bol slovenský sochár, pedagóg a organizátor aktivít alternatívnej umeleckej scény v období socializmu, maliar a grafik.

Študoval v Bratislave na Vysokej škole výtvarných umení (19561962), v ateliéri zakladateľa moderného slovenského sochárstva - profesora Jozefa Kostku. Je autorom mnohých najmä monumentálnych figurálnych reliéfov a plastík vo verejnom priestore. Patrí k predstaviteľom informelu, novej figurácie, a pop artu, niektorými teoretikmi je radený aj k postmoderným autorom. Jankovičov pamätník *Obete varujú*, ktorý vytvoril pre Banskú Bystricu, mal pohnutý osud. Počas normalizácie bol presunutý do obce Kalište, až v roku 2004 bol po mnohých ideologických, finančných a mocenských problémoch znova nainštalovaný na svojom pôvodnom mieste. Pamätník sa stal symbolom vyrovnávania sa slovenskej spoločnosti so svojou vlastnou minulosťou. V roku 1968 vyhral Jankovič významnú medzinárodnú prehliadku súčasného umenia Danuvius - Grand prix Danuvius v Bratislave. V roku 1983 mu bola vo Viedni udelená Herderova cena. V čase keď nemohol realizovať monumentálne skulptúry, venoval sa šperku a grafickým cyklom. Jozef Jankovič patrí k zakladateľom počítačovej grafiky na Slovensku. Ako jediný slovenský sochár je zastúpený v zbierke súčasného umenia E.P.A.D. pod holým nebom, v supermodernej štvrti La Defénse v Paríži. Socha *V šľapajach otcov*, ktorá je tu umiestnená kriticky sumarizuje slovenskú "hádavú" povahu.

## Ocenenia
ocenenia zatiaľ nie sú uvedené všetky

* Grand Prix na bienále Danuvius v Bratislave (1968), 
* cenu na Bienále mladých v Paríži (1969), 
* Herderovu cenu (1983) 
* Rad Ľudovíta Štúra II. triedy (2004)
* 2012 - Krištáľové krídlo v kategórii výtvarné umenie 
Reprezentoval Slovensko na Bienále v Benátkach (1970, 1995), na výstave východoeurópskej avantgardy Europa-Europa v Bonne (1994) atď. Realizoval sochárske práce v Chorvátsku, Slovinsku, Nemecku, Francúzsku (Paríž), Južnej Kórei (Soul).

## Zastúpenie v zbierkach (výber)
[náhľad|Pamätník obete varujú v areáli [Pamätník SNP v Banskej Bystrici|Múzea SNP]]

## Referencie

## Iné projekty

## Externé odkazy
* Životopis - Osobnosti.sk
* Jozef Jankovič - extempore.sk 
* Sochár Jozef Jankovič má reprezentatívnu monografiu

Kategória:Slovenskí sochári
Kategória:Pamätník SNP v Banskej Bystrici
Kategória:Držitelia Krištáľového krídla
Kategória:Absolventi Vysokej školy výtvarných umení v Bratislave
Kategória:Osobnosti z Bratislavy
Kategória:Držitelia Radu Ľudovíta Štúra II. triedy
Kategória:Úmrtia na infarkt myokardu
Żywiec

**Żywiec** () je mesto v južnom Poľsku. Leží v kotline na sútoku riek Koszarawa a Soła v sliezskom vojvodstve a je sídlom żywieckeho powiatu. Mesto má 32 132 obyvateľov a rozlohu .

Priemysel je zastúpený potravinárstvom (pivovar založený roku 1856, najznámejšie pivo v Poľsku) a strojárenským. Mesto je letovisko a turistické stredisko Západných Beskýd. Nachádza sa tu zámok zo 16. storočia, múzeum. Na severnom okraji mesta sa nachádza *Żywiecká priehradná nádrž* (plocha , objem 100 mil. m³ vody, dokončená roku 1967). Prvá písomná zmienka o meste je z roku 1327.

## Galéria

Obrázok:1 Zywiec 01.jpg|Hlavné námestie
Obrázok:Żywiec - Ratusz.jpg|Radnica v meste Żywiec
Obrázok:Dworzec Żywiec - Zabłocie.JPG|Železničná stanica
Obrázok:Poland Zywiec - old castle.jpg|Zámok v meste Żywiec
Obrázok:Żywiec - Konkatedra.jpg|Kostol v meste Żywiec (konkatedrála)
Obrázok:Żywiec - Dzwonnica konkatedry.JPG|Zvonica konkatedrály
Obrázok:Żywiec - Pałac Habsburgów.JPG|Palác Habsburgovcov v meste Żywiec
Obrázok:Poland Żywiec Żar.jpg|Pohľad na Żywiec


## Iné projekty

Kategória:Mestá v Sliezskom vojvodstve
Magda Košútová

Ing. **Magda Košútová** (* 6. august 1955) je bývalá poslankyňa Národnej rady Slovenskej republiky za stranu SMER vo volebnom období 2006 – 2010. Bola členkou Výboru NR SR na preskúmavanie rozhodnutí NBÚ a Výboru NR SR pre pôdohospodárstvo, životné prostredie a ochranu prírody.

## Externé odkazy

Kategória:Narodenia v 1955
Kategória:Slovenské političky
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Gran Poder

***Gran Poder*** () je debutový album španielskej doom metalovej skupiny Orthodox. Vyšiel v roku 2006 vo vydavateľstve Alone Records vo formáte CD a následne v roku 2007 v USA vo vydavateľstve Southern Lord ako CD a 2xLP. Oba covery boli nápadom Southern Lord, skupina samotná ich neplánovala ako súčasť albumu.

## Skladby <small>CD</small>
# „Geryon's Throne“ - 27:28
# „Arrodillate Ante La Madera y La Piedra“ - 11:36
# „Oficio de Tinieblas“ - 1:36 
# „El Lamento del Cabrón“ - 16:56 
# „Genocide“ - 3:56

## Skladby <small>LP</small>

### A strana
# „Geryons' Throne Pt. I“

### B strana
# „Geryons' Throne Pt. II“

### C strana
# „Arrodillate Ante La Madera Y La Piedra“ - 11:36
# „Oficio De Tinieblas“ - 1:36
# „Black Sabbath“

### D strana
# „El Lamento Del Cabrón“ - 16:56
# „Genocide“ - 3:56

## Charakteristika
Allmusic: * 'Gran Poder', nasleduje veličiny extrémeho doomu: Earth, Sunn 0))), Boris, atď*'. Julian Cope vo svojej recenzii napísal: *GRAN PODER je ohromujúci debut viac než ktorýkoľvek iný s ktorým som sa stretol v posledných desiatoch rokoch.* Domovské vydavateľstvo tento album zaradilo do žánru sacro doom/drone.

## Poznámky
*  cover od Venom, bonus CD a LP vydania od Southern Lord
*  cover od Black Sabbath, bonus LP vydania od Southern Lord

## Referencie


## Externé odkazy
* recenzia ''Gran Poder'' na metalopolis.net 

Kategória:Debutové albumy
Kategória:Hudobné albumy z 2006
Konrád II. (Čechy)

**Konrád II. Oto** (* medzi 1136 a 1141, Znojmo – † 9. september 1191, pri Neapole) bol moravským údelným (11821189) a českým kniežaťom (krátko v 1182 a od 1189) z rodu Přemyslovcov.

## Údelné a české knieža

Syn Konráda II. (vnuka kniežaťa Konráda I. Brnianskeho) a Márie, dcéry Štefana I. Srbského, bol najvýznamnejším z přemyslovských moravských údelných kniežat. Pôvodne sa volal Konrád, druhé meno dostal počas pobytu v cudzine. Po smrti svojho otca po roku 1161 dostal okolie Znojma, roku 1173 okolie Brna a v roku 1179 okolie Olomouca, čím sa fakticky stal pánom celej Moravy.

V roku 1173 podporoval Soběslava II. a v roku 1178 Bedřicha k získaniu kniežacieho stolca. Bol mužom mimoriadne ctižiadostivým, energickým, schopným, ale tiež mimoriadne vzdelaným, čo veľmi imponovalo jeho súčasníkom doma i v cudzine. Súčasne sa však musel prispôsobovať neurovnaným pomerom poslednej štvrtiny 12. storočia.

Po vypudení neobľúbeného Bedřicha v r. 1182 bol Konrád zvolený za české knieža, ale na zásah rímskeho cisára Fridricha I. Barbarossu sa musel vzápätí tohto titulu vzdať. Ako náhrada mu bol ponúknutý titul prvého moravského markgrófa. Morava v tom čase bola uvoľnená z moci českého kniežaťa a dostala sa do priamej podriadenosti ríšskeho cisára. Po smrti kniežaťa Bedřicha sa v r. 1189 stal českým kniežaťom.

## Konrádov štatút

Hneď po nástupe na kniežací stolec usporiadal v Prahe kolokvium všetkých Čechov. Ešte v tom istom roku sa v Sadskej na jeho podnet zišla spoločnosť vysokých svetských i cirkevných hodnostárov, ktorým Konrád Oto predložil svoj návrh prvého písaného zákonníka. Do histórie vošiel ako *Konrádov štatút* a jeho hlavným cieľom bolo potvrdenie dedičného prechodu vlastníckych práv k majetku. V roku 1190 sa Konrád Oto zúčastnil rímskej jazdy cisára Henricha VI. a o rok na to sa ako prvý český panovník zúčastnil v bazilike sv. Petra cisárskej korunovácie. Vzápätí po jeho boku sa zúčastnil bitky pri Neapole. Táto bitka sa mu stala osudnou. Počas obliehania mesta vypukol v cisárskom vojsku mor, ktorému padlo za obeť mnoho bojovníkov, medzi nimi i samotný Konrád. Bol pochovaný v benediktínskom kláštore Monte Cassino. Neskôr boli jeho ostatky prenesené do Čiech.

## Hodnotenie Konrádovej vlády

Konrád II. Oto patril akiste k najvýznamnejším predstaviteľom přemyslovského rodu. Jeho zásluhou došlo k zjednoteniu a upevneniu jednoty českého štátu v dobe európskeho rozmachu štaufovskej dynastie.

## Rodinné pomery

Konrád II. Oto sa pred r. 1176 sa oženil s Helichou (* 1160?, † 13. august 1198), dcérou grófa Otta Wittelsbašského. Ich manželstvo ostalo bezdetné.
*†

## Genealógia

## Panovnícke pomery

Kategória:Narodenia v 12. storočí
Kategória:Úmrtia v 1191
Kategória:Přemyslovci
Kategória:Vládcovia Česka
Kategória:Zakladatelia kláštorov
Kategória:Úmrtia na mor
Kategória:Pochovaní v katedrále svätého Víta v Prahe
Caecilius Statius

**Caecilius Statius** tiež **Statius Caecilius** (*230 až 220 pred Kr.-168 alebo 166 pred Kr.) bol rímsky autor komédii.

## Život
Podobne ako Terentius a Livius Andronicus, aj Caecilius bol pôvodom prepustený otrok, pravdepodobne z Milána, oblasti ktorú obývali insuberský Galovia. Do Ríma sa dostal možno ako vojnový zajatec po porážke Insubrov Marcom Claudiom Marcellom (222 pred Kr.) okolo roku 200 pred Kr. Meno Caecilius prijal po svojom patrónovi, ktorý pochádzal možno z rodu Metellovcov. Caecilius bol významný súčasník Plauta a Ennia, z ktorých s Enniom udržiaval dôverné priateľstvo. Podľa neskoršieho historika Suetonia iný významný autor komédii, Terentius, predčítal pred uvedením staručkému Caeciliovi svoju hru *Andria* (uvedenú v roku 166 pred Kr.). Dnes je táto historka ale považovaná za vymyslenú.

Caecilius sa v Ríme živil úpravou gréckych hier pre rímske publikum. Úspech si nezískal hneď. Hoci sa dnes radí medzi „menších“ dramatikov, nie je to pre nízku kvalitu diela, ale preto, že sa z neho takmer nič nezachovalo. Antickí kritici ho hodnotili vysoko. Volcacius Sedigitus mu dokonca pridelil prvé miesto v rebríčku autorov komédii. Varro má vysokú mienku o zápletkách jeho hier, Horatius oceňuje jeho citovosť  a Cicero priznáva, že by mu udelil medzi komikmi prvé miesto (to podľa neho dostal Terentius), keby bol jeho jazyk tríbenejší .

## Dielo
Caecilius stojí svojou tvorbou niekde medzi Plautom a Terentiom. Badať u neho tak plautovskú neviazanosť a jazykovú jednoduchosť ako aj terentiovskú snahu pridržiavať sa originálu. Viac než polovica jeho hier má pôvod u Menandra, od ktorého Caecilius prevzal aj niektoré názvy (napríklad hra *Plocium*, Náhrdelník, má vzor v Menandrovej komédii *Plokion*).

Najdôležitejšie zlomky Caeciliovho diela sa zachovali v Attických nociach (*Noctes Aticae*) Aula Gellia, ktorý cituje rozsiahly úryvok z hry Plocium a porovnáva ho s menandrovským vzorom. Z väčšiny ďalších Caeciliovych hier sa nám zachovali len grécke a latinské tituly – *Ex hautú hestós* (Kto sa drží na nohách), *Gamos* (Svadba), *Epikléros* (Dedička), *Synaristósae* (Obedujúce ženy), *Synephebi* (Priatelia z mladosti), *Epistula* (List), *Pugil* (Boxer) a *Faenerator* (Úžerník).

## Referencie


## Literatúra
* 
* 

Kategória:Básnici starovekého Ríma
Kategória:Dramatici starovekého Ríma